CELEX: 32016R0178
Language: et
Date: 2016-02-10 00:00:00
Title: Komisjoni määrus (EL) 2016/178, 10. veebruar 2016, millega muudetakse Euroopa Parlamendi ja nõukogu määruse (EÜ) nr 1334/2008 I lisa teatavate lõhna- ja maitseainete väljajätmiseks liidu loetelust (EMPs kohaldatav tekst)

11.2.2016   
            
            
               ET
            
            
               Euroopa Liidu Teataja
            
            
               L 35/6
            
         KOMISJONI MÄÄRUS (EL) 2016/178,
   10. veebruar 2016,
   millega muudetakse Euroopa Parlamendi ja nõukogu määruse (EÜ) nr 1334/2008 I lisa teatavate lõhna- ja maitseainete väljajätmiseks liidu loetelust
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3 ja artikli 25 lõiget 3,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 4,
   ning arvestades järgmist:
   
               (1)
            
            
               Määruse (EÜ) nr 1334/2008 I lisas on sätestatud Euroopa Liidus toidus kasutada lubatud lõhna- ja maitseainete ning nende lähtematerjalide loetelu ja selliste ainete kasutamise tingimused.
            
         
               (2)
            
            
               Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ja kanti see loetelu määruse (EÜ) nr 1334/2008 I lisa A osasse.
            
         
               (3)
            
            
               Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku taotluse esitamist.
            
         
               (4)
            
            
               Liidu lõhna- ja maitseainete ning lähtematerjalide loetelu sisaldab mitut ainet, mille hindamist ei ole Euroopa Toiduohutusamet veel lõpule viinud või mille kohta ta on taotlenud hindamise lõpuleviimiseks täiendavaid teaduslikke andmeid. Neist nelja aine, täpsemalt ainete vetiverool (FL nr 02.214), vetiverüülatsetaat (FL nr 09.821), 2-atsetüül-1,4,5,6-tetrahüdropüridiin (FL nr 14.079) ning 2-propionüülpürroliini 1 % lahus taimeõli triglütseriidides (FL nr 14.168) puhul on kõnealuste lõhna- ja maitseainete turuleviimise eest vastutavad isikud taotluse tagasi võtnud. Seetõttu tuleks need lõhna- ja maitseained Euroopa Liidu loetelust välja jätta.
            
         
               (5)
            
            
               Aine metüül-2-merkaptopropionaat (FL nr 12.266) kohta on selle turuleviimise eest vastutav isik teatanud, et ta ei toeta enam selle aine kasutamist. Seetõttu tuleks kõnealune lõhna- ja maitseaine Euroopa Liidu loetelust välja jätta.
            
         
               (6)
            
            
               Määruse (EÜ) nr 1334/2008 I lisa A osa tuleks seega vastavalt muuta.
            
         
               (7)
            
            
               Sujuva ülemineku tagamiseks turul on komisjoni määruse (EL) nr 873/2012 (4) artiklis 1 sätestatud üleminekumeetmed sellise toidu jaoks, mis sisaldab enne 22. oktoobrit 2014 seaduslikult turule viidud või märgistatud lõhna- ja maitseaineid. Nimetatud viit lõhna- ja maitseainet sisaldava toidu jaoks tuleks ette näha täiendav samaväärne üleminekuperiood, et võimaldada toidukäitlejatel teha kohandusi vastavalt käesolevas määruses sätestatud nõuetele.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1334/2008 I lisa A osa muudetakse käesoleva määruse lisa kohaselt.
   Artikkel 2
   Toite, mis sisaldavad lõhna- ja maitseaineid vetiverool (FL nr 02.214), vetiverüülatsetaat (FL nr 09.821), metüül-2-merkaptopropionaat (FL nr 12.266), 2-atsetüül-1,4,5,6-tetrahüdropüridiin (FL nr 14.079) ning 2-propionüülpürroliini 1 % lahus taimeõli triglütseriidides (FL nr 14.168), mis on seaduslikult turule viidud või märgistatud enne kuue kuu möödumist alates käesoleva määruse jõustumisest, kuid mis ei vasta määruse (EÜ) nr 1334/2008 I lisa A osa nõuetele, võib turustada kuni nende minimaalse säilivusaja või tarvitamise tähtaja lõpuni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 34.
   
      (2)  ELT L 354, 31.12.2008, lk 1.
   
      (3)  Komisjoni rakendusmäärus (EL) nr 872/2012, 1. oktoober 2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
   
      (4)  Komisjoni määrus (EL) nr 873/2012, 1. oktoober 2012, üleminekumeetmete kohta Euroopa Parlamendi ja nõukogu määruse (EÜ) nr 1334/2008 I lisas sätestatud lõhna- ja maitseaineid ning lähtematerjale käsitleva liidu loetelu suhtes (ELT L 267, 2.10.2012, lk 162).
   
      LISA
      Määruse (EÜ) nr 1334/2008 I lisa A osast jäetakse välja järgmised kanded:
      
         
                     „02.214
                  
                  
                     vetiverool
                  
                  
                     89-88-3
                  
                  
                     1866
                  
                  
                     10321
                  
                  
                      
                  
                  
                      
                  
                  
                     2
                  
                  
                     EFSA
                  
               
                     09.821
                  
                  
                     vetiverüülatsetaat
                  
                  
                     117-98-6
                  
                  
                     1867
                  
                  
                     11887
                  
                  
                      
                  
                  
                      
                  
                  
                     2
                  
                  
                     EFSA
                  
               
                     12.266
                  
                  
                     metüül-2-merkaptopropionaat
                  
                  
                     53907-46-3
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     EFSA
                  
               
                     14.079
                  
                  
                     2-atsetüül-1,4,5,6-tetrahüdropüridiin
                  
                  
                     27300-27-2
                  
                  
                      
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA
                  
               
                     14.168
                  
                  
                     2-propionüülpürroliini 1 % lahus taimeõli triglütseriidides
                  
                  
                     133447-37-7
                  
                  
                     1605
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA”